Shimon Hayut

Shimon Yehuda Hayut (; s. 27. syyskuuta 1990 Bnei Brak) on israelilainen talousrikollinen. Hän on esiintynyt Simon Leviev -nimellä ja tullut tunnetuksi "Tinder-huijarina".Scams and Cons: A True Crime Collection Madison Salters (2023)Juulia Hakulinen, Suomalaisnaisiakin petkuttanut Tinder-huijari antoi ensimmäisen haastattelunsa Netflixin hittidokumentin jälkeen – mukaan pölähti uusi mallirakas Ilta-Sanomat 25.2.2022, viitattu 26.8.2023Suomalaisnaisia vedättäneestä Tinder-huijarista tehtiin suosittu Netflix-dokumentti, jossa MTV Uutisetkin on esillä – Jarkko Sipilä kertoo, miten Tinder Swindler huijasi uhrejaan MTV Uutiset 8.2.2022, viitattu 26.8.2023 

Hayut on El Al -lentoyhtiön päärabbina työskennelleen Yohanan Hayutin poika.Israeli woman says ‘Tinder Swindler’ fooled her, even after she watched documentary The Times of Israel 19.11.2022, viitattu 26.8.2023 Hän asui teini-ikäisenä perhetuttujen luona Brooklynissa. Hän tutustui Simon Leviev -nimeä käyttäen ja timanttipohatta Lev Levijevin poikana esiintyen huijaamiinsa naisiin Tinderissä. Osalle uhreistaan Hayut väitti olevansa asekauppias tai entinen hävittäjälentäjä. Hän huijasi naisilta yhteensä miljoonia euroja ja saavutti huijauksillaan ylellisen elämäntavan. Hän myös tapasi uhrejaan ja vei näitä kaukomatkoille, jotka rahoitettiin muilta uhreilta huijatuin varoin. Hän vetosi luottokortin käyttöön liittyneisiin ongelmiin saadakseen uhrien luottokortteja käyttöönsä. Hayutilla oli eri maissa samanaikaisesti monia naisia uhreina.

Kolmen suomalaisen naisen tiedettiin joutuneen Hayutin uhreiksi jo vuonna 2015. Hän sai Suomessa kolmen vuoden vankeustuomion huijattuaan näiltä naisilta vähintään 200 000 euroa. Yhden suomalaisuhrinsa kanssa hän myös sai lapsen. Suoritettuaan rangaistuksensa Suomessa Hayut palautettiin vuonna 2017 kotimaahansa, josta hän oli jo aiemmin paennut rikosvastuuta. Hayut kuitenkin pakeni maasta uuden identiteetin turvin. Israel julisti hänet karkuriksi, ja hänet palautettiin Israeliin taas vuonna 2019. Hän sai siellä 15 kuukauden vankeustuomion, josta istui viisi kuukautta. Suomalaisiin kohdistuneita petoksia käsitteli Jarkko Sipilä, joka sai vuoden 2016 artikkelinsa tiimoilta yhteydenoton Hayutin kanssa tekemisissä olleelta saksalaiselta naiselta. Näin Sipilälle avautui toiminnan kansainvälinen ulottuvuus. Vuonna 2018 Sipilä sai yhteydenoton norjalaiselta Verdens Gang -lehdeltä, joka pyysi tietoja Hayutin tuomiosta. Verdens Gangin tekemän laajan selvityksen pohjalta 2. helmikuuta 2022 julkaistiin Tinder-huijarin jäljillä -dokumentti (The Tinder Swindler), josta tuli suosittu true crime -julkaisu Netflixissä. Ohjaajana toimi Felicity Morris. Hayut kuittasi kaikki syytökset valheina ja jatkoi naisten huijaamista myös dokumentin ilmestyttyä. Hänet halutaan rikosvastuuseen myös muun muassa Espanjaan.

Israelissa Lev Levijevin perhe on ryhtynyt oikeustoimiin Hayutia vastaan, koska hän esiintyi Levijevin poikana hyötyäkseen ja teeskennelläkseen rikasta perillistä. Hayut joutui myös itse petoksen uhriksi yhden naisen huijattua häneltä yli 6 000 Yhdysvaltain dollaria väitetysti Instagram-tilin vahvistamista varten. Huijauksen aloittaneen naisen mies tuki naisen kertomusta esiintyen Meta-yhtiön työntekijänä.Tinder-huijari joutui itse vedätetyksi – maksoi yli 6000 euroa Instagram-statuksesta MTV Uutiset 5.3.2022, viitattu 26.8.2023 Hayut on muuttanut nimensä virallisesti Simon Levieviksi. Hän seurusteli malli Kate Konlinin kanssa; Konlin tuki Hayutia vielä Tinder-huijarin jäljillä -dokumentin ilmestyttyä, mutta ilmiantoi tämän sittemmin poliisille, jolloin Hayut syytti Konlinia valehtelijaksi.Hadas Bar-Ad, Tinder Swindler's Israeli model ex explains why she stood by him Ynetnews 19.2.2023, viitattu 26.8.2023

 Lähteet 

Luokka:Israelilaiset henkilöt
Luokka:Talousrikoksista tuomitut henkilöt
Luokka:Vuonna 1990 syntyneet
Luokka:Elävät henkilöt